Worcester F 80 Distinctiones

236 Scire

Scire.[[1]](#footnote-1) Quamuis scioli sint sicut stelle lucentes non contempnunt discere volentes. Nam [3] Reg. 10[:1-2] dicitur *regina Saba venit* *ad Salomonem* *temptare eum de enigmatibus.* Quo contra stulti faciunt quia se ignorare nesciunt, Prou. 26[:16]: *Sapientior sibi piger videtur septem viris loquentibus sententias*. Iste piger videtur stulcior stulto, iuxta illud quod ibidem

/fol. 301rb/

permittitur, [Prov. 26:12]: *Vidiste hominem sapientem sibi videri?magis illo spem habebit* stultus.

¶ Et est sciendum quod quidam sunt ignorantes et se ignorare[[2]](#footnote-2) nesciunt. Quidam se ignorare sciunt. Et tamen adiscere paruipendunt. Quidam libenter adiscunt terrestria, sed non celestia. Quidam discunt et docent celestia.[[3]](#footnote-3) Hieronimus in *Epistula* ad Nepocianum. Nec ideo rusticus se sanctum[[4]](#footnote-4) putet, si nichil nouerit[[5]](#footnote-5) nec peritus et eloquens, estimet in lingua sanctitatem. Nam e duobus imperfectis, melius est habere sanctam rusticitatem, quam eloquenciam peccatricem. Item, dicit *Glossa*, super illud Ysai. 29[:12]: *Dabitur liber nescienti litteras*, melius est impericiam legis confiteri quam iactare prudenciam. Item Bernardus *Super Canticum* Homilia 3 [Rom. 12:3]: *Sapere ad sobrietatem*. Est vigilantissime observare[[6]](#footnote-6) quid scire magis priusue oporteat. Tempus breue est. Omnis nempe scientia bona, que tamen veritati subnixa est. Apostolus dicit [1 Cor. 8:2]: *Qui* reputat *aliquid scire, nondum* scit *quemadmodum oporteat eum scire*. Ecce qualem fructum posuit in modo sciendi. Idem enim requiritur ut scias quo ordine, quo studio, quo fine queque nosce oporteat. Quo ordine ut illud prius quod maturius ad salutem. Quo studio ut id ardencius quo vehemencius ad amorem. Quo fine ut non ad manem gloriam, aut curiositatem, aut aliquid simile, sed tantum ad edificacionem tui uel proximi.

¶ Sunt namque qui scire volunt ut ipsi sciantur, iuxta illud Persii, scire tuum nichil nisi te scire tuum. Hoc sciat alter, et turpis vanitas.

¶ Et sunt qui scire volunt ut suam scientiam vendant, utpote pro pecunia, pro honoribus, pro fauoribus, et turpis questus est. Sed sunt qui scire volunt ut edificent et caritas est. Et sunt qui scire volunt ut edificentur et prudencia est. Horum duo vltimi carent abusione scientie. Nam intellectus bonus omnibus facientibus. Enim reliqui omnes audiant illud scienti bonum et non facienti. Peccatum est illi ac si per similitudinem diceretur sumenti cibum et non degerenti perniciosum est illi. Nam cibus indigestus malos generat humores, corrumpit corpus,

/fol. 301va/

et non nutrit.

¶ Ista indigesta scientia in memoria anime igne caritatis, non decocta per mores et actus tamquam per artus ad alios, transfusa malum exemplum generat exterius et malos mores tanquam malos humores. Interius autem inflaciones et torsiones in conscientia sustinebit. Nam seruus sciens bonum et non faciens. Vnde Gregorius in *Pastorale*, admonendi sunt qui praua accusant, nec tamen deuitant vt[[7]](#footnote-7) quo melius vident malum, quod non deuitant eo deterius. Pereant quia qui acceptam ad sui adiutorium scientiam negligit. Hanc contra[[8]](#footnote-8) se in extremo iudicio in testimonium vertit. Nulla nempe sana scientia debet contempni. Vnde Anselmus *De similitudinibus*, similitudo est inter stultos pauperes et stolidos scolares. Nam pauper stultus cum modicum adquirit dicit vt quid tantillum seruabo. Non propter hoc ditior ero. Expendam ergo istud in nucibus et pomis. Sic stultus scolaris dum paruipendunt minima non proficit ad maiora. Sed pauper sapiens quo minus se habere considerat, eo magis retinere desiderat, quatinus ex multorum paruulorum congerie ad maiora peruenire queat. Sic debet pauper scolaris facere. Nam sicut grana massam, gutte flumen, et multi nummi diuitem faciunt. Sic multe particule scientie faciunt sapientem. Sunt qui pulcros libros habent sed parum in eis student. Ideo per Herodem designantur qui interpretur pellis gloria. Sed timeant tales illud Job 2[:4]: Propriam *Pellem pro pelle*, caprina. Nam Rom. 1[:18] dicitur, *veritatem Dei* *in injustitia detinent*.

¶ Sed tales ne nichil fecisse videantur. Libros suos ornant, cum tamen mentem vanam habeant. Vnde contigit semel quod talis amiserat libros suos in aqua per casum sui summarii. Cui scripsit pauper scolaris socius suus hos versus: Cordi, non carte, credas, que noueris arte. Vt si carta cadat, tecum sapientia vadat. Vnde Seneca *Ad Lucilum*, non refert quam multos libros habeas, set quam bonos in mente habeas reconditos. Sed in omnibus istis precellit scientia Dei.[[9]](#footnote-9) Nam Sap. 13[:1]: *Vani sunt omnes homines in quibus non*

/fol. 301vb/

est *sciencia Dei*, etc.

1. Scire ] Lambeth begins this chapter: Quamuis scioli sint… with the “Q” capitalized. [↑](#footnote-ref-1)
2. ignorare ] *add.* et se ignorare F 80. [↑](#footnote-ref-2)
3. celestia ] F 128 adds here: Vide plus de materia supra capitulo [259] Oculus. [↑](#footnote-ref-3)
4. sanctum ] Lambeth *corr.* otium F 80. [↑](#footnote-ref-4)
5. nouerit ] Lambeth *corr.* noluerit F 80. [↑](#footnote-ref-5)
6. obseruare ] Lambeth, F 128 *corr.* oblantissime F 80. [↑](#footnote-ref-6)
7. vt ] Lambeth, F 128 *corr.* in F 80. [↑](#footnote-ref-7)
8. contra ] Lambeth, F 128 *corr.* qua F 80. [↑](#footnote-ref-8)
9. Dei ] F 128 adds here: sicut dicitur inferius, capitulo [380] Videre. [↑](#footnote-ref-9)